
Luni, 29 august 2016
Comunicat de presă
Radiodifuzorii sunt obligați să dea publicității condițiile de oferire a spațiului publicitar în perioada electorală

Chișinău, CEC - Comisia Electorală Centrală atrage atenția asupra faptului că radiodifuzorii sunt obligați, la începutul perioadei electorale, să facă publice condițiile în care vor oferi spațiu publicitar (inclusiv prețul/minut) și alte servicii conexe concurenților electorali. Conform prevederilor legale electorale, informația dată trebuie să fie comunicată Comisiei Electorale Centrale și Consiliului Coordonator al Audiovizualului.

Comisia Electorală Centrală va aduce la cunoștința publicului aceste date, plasîndu-le pe pagina oficială a instituției www.cec.md, la rubrica „Alegeri prezidențiale 2016”.

Informația privind condițiile de programare a timpilor de antenă contra plată, prețul/minut al acestora, dar și alte servicii conexe urmează a fi prezentată pînă la 4 septembrie 2016, la adresa str. V. Alecsandri,  119 sau la adresa electronică info@cec.md, ori la nr. de fax: 022 234047.

